
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН КОНСТИТУЦИНЕ, 
ЧӐВАШ РЕСПУБЛИКИН САККУНӖСЕНЕ ТАТА 
ЧӐВАШ РЕСПУБЛИКИН ЫТТИ ПРАВО АКЧӖСЕНЕ 
ПИЧЕТЛЕСЕ КӐЛАРМАЛЛИ ТАТА ВӐЯ КӖРТМЕЛЛИ ЙӖРКЕ ҪИНЧЕН" САККУНӖН 6 СТАТЙИНЕ 
УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2023 ҫулхи чӳк уйӑхӗн 30-мӗшӗнче
йышӑннӑ

1 статья
Чӑваш Республикин "Чӑваш Республикин Конституцине, Чӑваш Республикин саккунӗсене тата Чӑваш Республикин ытти право акчӗсене пичетлесе кӑлармалли тата вӑя кӗртмелли йӗрке ҫинчен" 2014 ҫулхи ҫӗртме уйӑхӗн 30-мӗшӗнчи 40 №-лӗ саккунӗн (Чӑваш Республикин Саккунӗсен пуххи, 2014, 6 №; "Республика" хаҫат, 2017, раштав уйӑхӗн 27-мӗшӗ; 2019, авӑн уйӑхӗн 18-мӗшӗ; 2022, авӑн уйӑхӗн 28-мӗшӗ, раштав уйӑхӗн 28-мӗшӗ) 
6 статйин 1-мӗш пайне ҫакӑн пек улшӑнусем кӗртес: 
1) ҫакӑн пек ҫырса иккӗмӗш тата виҫҫӗмӗш ҫӗнӗ абзацсем хушса хурас: 
"Официаллӑ йӗркепе Чӑваш Республикин Конституцине тата Чӑваш Республикин саккунӗсене республикӑри "Республика" хаҫатра, "право21.рф" сеть кӑларӑмӗнче, "Право информацийӗн официаллӑ интернет-порталӗнче" (www.pravo.gov.ru) вырӑсла, республикӑри "Хыпар" хаҫатра, "право21.рф" сеть кӑларӑмӗнче чӑвашла пичетлесе кӑлараҫҫӗ. 
Чӑваш Республикин саккунӗсен тулли текстне "право21.рф" сеть 
кӑларӑмӗнче е тата "Право информацийӗн официаллӑ интернет-порталӗнче" (www.pravo.gov.ru) пичетлесе кӑларнӑ чухне Чӑваш Республикин саккунӗсен ҫумне графика тата таблица мелӗпе хушса хумалли калӑпӑшлӑ хушса ҫырнисене республикӑри "Хыпар" тата "Республика" хаҫатсенче пичетлемесен те пултараҫҫӗ.";
2) иккӗмӗш абзаца тӑваттӑмӗш абзац тесе шутлас.

2 статья
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

